Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen

(2022/C 283/09)

Euroopan komissio on hyväksynyt tämän vähäisen muutoksen komission delegoidun asetuksen (EU) N:o 664/2014 (1) 6 artiklan 2 kohdan kolmannen alakohdan mukaisesti.

Tämä vähäisen muutoksen hyväksymistä koskeva hakemus julkaistaan komission eAmbrosia-tietokannassa.

YHTENÄINEN ASIAKIRJA

” / Skor Thnot Kampong Speu”

EU-nro: PGI-KH-02156-AM01 – 29.9.2021

SAN ( ) SMM (X)

1. Nimi (nimet)

” / Skor Thnot Kampong Speu”

2. Jäsenvaltio tai kolmas maa Kambodža

3. Maataloustuotteen tai elintarvikkeen kuvaus

3.1. Tuotelaji

Luokka 1.8. Muut liitteeseen I kuuluvat tuotteet (esim. mausteet)

3.2. Kuvaus 1 kohdassa nimetystä tuotteesta

” / Skor Thnot Kampong Speu” on palmyrapalmun (Borassus flabellifer L.) kukinnon nektarista valmistettavaa palmusokeria.

” / Skor Thnot Kampong Speu” on voimakasaromista ja väriltään vaaleanruskeaa kuin kurpitsa.

/ Skor Thnot Kampong Speu -sokeria tuotetaan, jalostetaan ja myydään markkinoilla neljänä tyyppinä:

— kidepalmusokerina

— palmusokerimassana

— palmusokeripalana

— palmusokerisiirappina.

/ Skor Thnot Kampong Speu -sokerin eri tyyppien yksityiskohtainen kuvaus

Tyyppi Rakenne Väri* Aromi Maku Kemialliset ominaisuudet Kidesokeri — Ei tartu sormiin — Kiteen koko < 1,5 mm — Kuiva 712 C tai 713 C Tuotteessa ei pitäisi olla sienen tai palaneen aromia — Hyvin makea — Palmusokerin maku keskivahvasta vahvaan — Hyvin vähäinen hapokkuus ja karvas maku Brix-aste > 95 % pH = 4,5–6,5 Aw ≤ 0,45 Sokerimassa — Ei tartu sormiin tai tarttuu hyvin vähän sormiin — Kidejyvien prosentti-osuus on pieni 131 C:stä 1205 C:hen — Keskimakeasta hyvin makeaan — Hyvin vähäinen hapokkuus ja karvas maku — Palmunektarin maku keskivahvasta vahvaan Brix-aste = 85–95 % pH = 4,5–6,5 Aw ≤ 0,8 Palasokeri — Kidejyvien prosentti-osuus keskimääräi-sestä korkeaan — Jauheen prosentti-osuus pieni — Kuiva 160 C:stä 712 C:hen — Keskimakeasta hyvin makeaan — Palmusokerin maku vaihtelee keskivahvasta vahvaan — Keskivahva hapokkuus hyvin makeaan ja vähäinen karvas maku Brix-aste = 90–95% pH = 4,5–6,5 Aw ≤ 0,7 Sokerisiirappi — Tarttuva 712 C:stä 1815 C:hen Keskivahva nektarin tuoksu — Keskimakea — Keskivahva palmusokerin maku — Vähäinen hapokkuus Brix-aste: 50–70 % pH = 3,5–6,5 Aw ≤ 0,85

3.3. Rehu (vain eläinperäiset tuotteet) ja raaka-aineet (vain jalostetut tuotteet)

—

3.4. Erityiset tuotantovaiheet, joiden on tapahduttava yksilöidyllä maantieteellisellä alueella

1 Sadonkorjuu

Tuottajien on korjattava nektari määritellyllä maantieteellisellä alueella sijaitsevista palmupuista.

2 Palmunektarin keruu

Palmunektarin keruu ja jalostaminen toteutetaan 1. päivän joulukuuta ja seuraavan vuoden 31. päivän toukokuuta välisenä aikana erityisellä välineellä, bambusta tai muovista tehdyllä astialla nimeltä bampong.

Tuottajat eivät saa tyhjentää palmupuusta otettua bampong-astiaa muovipulloon tai muuhun astiaan ennen jalostusta.

Ennen jalostusta tuottajat suodattavat palmunektarin tiheällä suodattimella, jonka silmäkoko on enintään 15 mikronia.

3 – Palmunektarin jalostus (keittäminen)

Palmunektarin jalostaminen tapahtuu pannussa liedellä. Pannuun ei saa lisätä muita aineita. Kun haihtuminen on saavuttanut tavoitepisteen, pannu otetaan liedeltä ja tuote alkaa kristalloitua ja vaalentua palmusokeriksi. Palmunektarin jalostukseen käytetään tiettyjä erityisvälineitä, kuten antokeja ja khnoita (puusta tai ruostumattomasta teräksestä valmistettuja perinteisiä välineitä).

4 – Palmusokerin varastointi

Palmusokerin pakkaamista edeltävään varastointiin käytettyjä materiaaleja ovat saviruukut (keramiikka) ja elintarvikekäyttöön soveltuvat muovisäiliöt tai muovisäkit.

Kidesokeri Sokerimassa Palasokeri Sokerisiirappi Välivarastoinnin kestoaika ennen pakkaamista 3 kk 3 kk 3 kk 3 kk Käyttöaika (parasta ennen) 3 v 1 v 1 v 2 v

Varastointiolosuhteet:

— kuivassa

— auringonvalolta suojattuna.

3.5. Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Palmusokerin keruun ja jalostuksen jälkeen viljelijät tai toimijat varastoivat palmusokeria enintään kolme kuukautta ennen sen pakkaamista.

Pakkaamisessa ei saa käyttää materiaaleja, jotka voisivat vaikuttaa sokerin laatuun. Asianmukainen pakkaus

— ei muodosta kemiallista reaktiota pakkauksen ja tuotteen välille

— säilyttää tuotteen hyvässä kunnossa

— on ympäristöystävällinen (materiaalien valmistus, kierrätys ja kuljetus).

/ Skor Thnot Kampong Speu -sokeri voidaan pakata / Skor Thnot Kampong Speu -sokerin tuotantoalueella tai sen ulkopuolella.

3.6. Tuotteen, johon rekisteröity nimi viittaa, merkitsemistä koskevat erityiset säännöt

Tuotteen pakkauksissa ja astioissa on oltava tuotteen nimi. / Skor Thnot Kampong Speu -sokerin merkinnässä on oltava nimi ” / Skor Thnot Kampong Speu” (johon voidaan liittää käännöksiä asiaankuuluville kielille) riittävän suurella kirjasinkoolla, jotta se näkyy selvästi etiketistä.

Jos / Skor Thnot Kampong Speu -sokeria myydään Kambodžan ulkopuolella merkintään on lisättävä vähintään jotkin seuraavista tiedoista:

— alkuperäinen nimi ” ” tai ”Skor Thnot Kampong Speu” (johon voidaan liittää käännös asiaankuuluvalle kielelle) JA

— maantieteellisen merkinnän ” / Skor Thnot Kampong Speu” logo ja/tai

— Kambodžan suojattujen maantieteellisten merkintöjen kansallinen logo ja/tai

— muita sellaisten maiden tai maaryhmien suojattujen maantieteellisten merkintöjen logoja, joissa / Skor Thnot Kampong Speu -sokeri on rekisteröity maantieteelliseksi merkinnäksi.

Sellaisten maiden tai maaryhmien suojatun maantieteellisen merkinnän ilmaisu, joissa / Skor Thnot Kampong Speu -sokeri on rekisteröity, ja mahdollinen käännös.

Pakkauksessa on oltava yksilöllinen eränumero tuotteen aitouden ja jäljitettävyyden varmistamiseksi. Kaikki toimijat ovat Kampong Speun palmusokerin markkinointiyhdistyksen jäseniä. He saavat käyttöönsä maksutta jäsennumeron, jota on käytettävä osana eränumeroa.

Edellä olevissa kohdissa

maantieteellisen merkinnän ” / Skor Thnot Kampong Speu” logo viittaa seuraavaan logoon (tai sen muunkielisiin versioihin):

tai

— Kambodžan suojattujen maantieteellisten merkintöjen kansallinen logo viittaa seuraavaan logoon:

4. Maantieteellisen alueen tarkka rajaus

Palmunektarin keruun ja jalostuksen maantieteellinen alue koostuu kolmesta Kambodžan eteläisestä keskialueesta:

— Oudongin ja Samrong Tongin alueet Kampong Speun maakunnassa

— Ang Snuolin alue Kandalin maakunnassa.

/ Skor Thnot Kampong Speu -sokerin tuotanto- ja pakkausalueen kartta

Huomautus: /Skor Thnot Kampong Speu -sokerin tuottamista varten, kasvaa maaperässä, joka määritellään eritelmien 5.1 kohdassa. palmupuu, josta voidaan korjata satoa/Skor Thnot Kampong Speu -sokerin tuottamista varten, kasvaa maaperässä, joka määritellään eritelmien 5.1 kohdassa.

5. Yhteys maantieteelliseen alueeseen

Tuotteen maineen ja laadun sekä sen maantieteellisen alueen välillä on syy-seuraussuhde.

Historia ja maine

Palmyrapalmua (Borassus flabellifer, khmerin kielellä Doeum Thnot) kasvaa monin paikoin Kambodžassa. Viljelijät istuttavat palmyrapalmuja talojen ja kylien ympärille, tienvarsille ja riisipeltojen patojen kumpareiden ympärille. Kambodžan maataloutta käsittelevässä kirjallisuudessa mainitaan palmusokerin viljelyn laajentumisen alkaneen vuonna 1901 kuninkaallisella käskyllä, jolla jokainen viljelijä velvoitettiin istuttamaan palmyrapalmuja riisiviljelmilleen. Palmyrapalmu nimettiin Kambodžan tunnukseksi kuninkaallisella asetuksella vuonna 2005.

Tunnettu ranskalainen maantieteilijä Jean Delvert kirjoitti vuonna 1967, että Kampong Speun alue oli palmyrapalmujen pääviljelyalue, jolla kasvoi 375 000 istutettua palmua (Le Paysan Cambodgien, Jean Delvert, 1961). Jean Delvertin mukaan Kampong Speun ja Kandalin maakuntien viljelijät tunnettiin jo 1950-luvulla palmusokerin viljelyä koskevasta asiantuntemuksestaan ja taitotiedostaan: / Skor Thnot Kampong Speu -sokerin viljely ja kasvattaminen edellyttää pitkää kokemusta. Phumeissa (kylissä) vain harva osaa viljellä thnotia, ja useimmilla alueilla osaajia ei ole. Viljelyn asiantuntijat tulevat ainoastaan pääasiallisilta tuotantoalueilta (Kandal, Kampong Speu ja Kampong Chhnang), joilta sato korjataan. Kampong Speun alueella on tuotettu kidesokeria palmyrapalmusta 1970-luvulta alkaen.

Kampong Speun nimi on liitetty sokerintuotantoon, ja palmusokeri tunnetaan alueen perinteisenä tuotteena. Erityisesti AsiaLIFEn kaltaisissa oppaissa viitataan Kampong Speun maineeseen palmusokerin tuottajana (Anita Surewiczin artikkeli, 1. maaliskuuta 2008).

Kambodžan ja ASEAN-alueen sanomalehdissä julkaistaan säännöllisesti / Skor Thnot Kampong Speu -sokeria koskevia artikkeleita (kuten ”Palmusokerin vienti kasvoi 138 prosenttia” Phnom Penh Postissa 8. joulukuuta 2014). / Skor Thnot Kampong Speu -sokeria koskevia mainoskampanjoita julkaistaan esimerkiksi Cambodia Daily -sanomalehdessä.

Maantieteelliseen alkuperään liittyvä laatu

/ Skor Thnot Kampong Speu -sokerin tuotantoalue on alangolla, jonne sadekauden tulvat eivät yllä. / Skor Thnot Kampong Speu -sokerin tuotantoalueella sataa keskimäärin 1 200 mm vuodessa. Sadepäiviä on keskimäärin 105 vuodessa, ja aluetta pidetään Kambodžan kuningaskunnan vähäsateisimpana.

/ Skor Thnot Kampong Speu -sokerin tuotantoalueen palmyrapalmut sijaitsevat Oudongin ja Samrong Tongin alueilla Kampong Speun maakunnassa ja Ang Snuolin alueella Kandalin maakunnassa. Palmut kasvavat punakeltaisessa podsolimaassa, erityisessä hiekkamaassa, joka on vähintään 80 cm syvää ja jossa on hyvän vedenpoiston takaava sorakerros.

Tutkimuksissa ja analyyseissä on osoitettu, että näiden kolmen alueen palmunektarissa on suuri sokeripitoisuus. Kaikki palmusokerialan toimijat (tuottajat, jalostajat ja paikalliset kauppiaat) ovat sitä mieltä, että palmujen kasvatus syvässä hiekkamaassa on sokerin laatuun vaikuttava keskeinen tekijä. Eri alueilta ja maakunnista saatavan palmunektarin analyysit ovat osoittaneet, että rajatun tuotantoalueen kolmelta alueelta saatavan palmunektarin sokeripitoisuus on suurin. Tämä selittää / Skor Thnot Kampong Speu -sokerin runsaan aromin.

Maantieteellisen alueen ja / Skor Thnot Kampong Speu -sokerin erityislaadun välinen selkeä yhteys johtuu useiden tekijöiden yhdistelmästä:

Luontoon liittyvät tekijät

— Alueen köyhä hiekkamaa antaa aromaattisempaa ja sokeripitoisempaa nektaria (2–3 Brixin astetta enemmän kuin muilla alueilla) kuin muiden maakuntien rikkaamman maaperän palmut.

— Tuotantoalueen sademäärä on Kambodžan pienin, mistä seuraa sokeripitoisempaa ja näin ollen aromaattisempaa nektaria.

Inhimilliset tekijät / erityinen taitotieto

Tuottajien käytännöt: nektarin keruussa ja palmusokerin tuotannossa hyödynnetään tuottajien asiantuntemusta.

Palmusokerin keruun toteuttavat ammattitaitoiset ja ketterät sokerintuottajat, jotka kiipeävät palmun latvaan keräämään nektarin palmupuun kukista. Palmunektari kerätään bambu- tai muoviastiaan, jonka nimi on bampong. Bampongiin laitetaan pieni pala poppelia tai kokipuuta palmunektarin käymisen hidastamiseksi. Palmunektarin jalostus edellyttää antokin ja khnon kaltaisten tyypillisten välineiden käyttöä.

Nektarin aromaattinen laatu riippuu sekä kukintojen tasolle asetettujen bampongien määrästä että nektarin valumisesta. Tuottaja voi laittaa yhteen astiaan enintään yhden emikukan tai neljä hedekukkaa.

Astiat on kerättävä palmusta 15 tunnin kuluessa niiden asettamisesta, ja kerätyn nektarin jalostus on aloitettava kahden tunnin kuluessa nektarin keräämisestä.

Tuottajilla on erityistä tietämystä nektarin keittämisestä korkealaatuisen sokerin uuttamiseksi riippuen halutusta lopputuotteesta.

Eritelmän julkaisutiedot

__

(1) EUVL L 179, 19.6.2014, s. 17.